Copii atacati de un caine, chiar in sala de clasa, la o scoala din Banat

Au fost momente de panica, la o scoala din Resita, dupa ce trei copii de 12 ani au fost atacati de un caine care a ajuns in sala lor de clasa.

CITESTE SI: Gunoiul se varsa din microbuz la colt de strada, in Timisoara. Ultimii nesimtiti prinsi de politisti cu ajutorul vecinilor si camerelor video

Totul s-a intamplat joi dimineata, la Scoala Gimnaziala 7 din oras. Cainele, un ciobanesc german, a fost lasat liber de proprietar si a ajuns in cladirea scolii. La vederea animalului, elevii s-au speriat, iar in agitatia creata, cainele a sarit si a atacat trei dintre copii. Micutii au fost transportati imediat la spital, insa nu au suferit rani grave.

„Conform fisei intocmite de UPU, a rezultat ca cei trei copii au suferit plagi zgariate in zona membrelor inferioare.

La fata locului, a fost solicitat un echipaj specializat de ecarisaj, care a reușit sa prinda cainele, acesta fiind ulterior transportat in siguranta la padoc”, a spus purtatorul de cuvant al Inspectoratului Judetean de Jandarmi Caras – Severin, Marius Sandulescu, citat de Reper24.ro.

In scruta vreme, jandarmii au gasit si proprietarii cainelui, care urmeaza sa fie trasi la raspundere. Acestia erau plecati in concediu, iar cainele a reusit sa iasa din curtea casei, din vecinatatea scolii.